
Text rozhodnutia
Súd: Krajský súd Bratislava Spisová značka: 3CoCsp/4/2020 Identifikačné číslo súdneho spisu: 1617208925 Dátum vydania rozhodnutia: 31. 07. 2020 Meno a priezvisko sudcu, VSÚ: JUDr. Roman Bolebruch ECLI: ECLI:SK:KSBA:2020:1617208925.2 Uznesenie Krajský súd v Bratislave v senáte zloženom z predsedu senátu JUDr. Romana Bolebrucha a sudcov Mgr. Patricie Skotnickej a JUDr. Alexandry Hanusovej v spore žalobcu: Prima banka Slovensko, a.s., IČO: 31 575 951, Hodžova 11, Žilina, proti žalovanej: E. Y., K. XXX, o zaplatenie 1.441,77 eura s prísl., na odvolanie žalobcu proti rozsudku Okresného súdu Malacky zo dňa 17.01.2019, č.k. 30Csp/123/2017-74, v spojení s uznesením zo dňa 05.12.2019, č.k. 30Csp/123/2017-105, takto r o z h o d o l : Odvolací súd odvolacie konanie z a s t a v u j e. Žalovanej nepriznáva proti žalobcovi nárok na náhradu trov odvolacieho konania. o d ô v o d n e n i e : 1. Súd prvej inštancie napadnutým rozsudkom v spojení s opravným uznesením zamietol žalobu týkajúcu sa úroku z úveru vo výške 12,90 % ročne z nezaplatenej istiny 1.441,77 eura od 19.09.20174 do zaplatenia a žalovanej proti žalobcovi nepriznal náhradu trov konania. 2. Proti rozsudku súdu prvej inštancie v spojení s opravným uznesením podal v zákonom stanovenej lehote odvolanie žalobca a navrhol ho zmeniť a žalobe v plnom rozsahu vyhovieť z dôvodu podľa § 365 ods. 1 písm. h) zákona č. 160/2015 Z.z. Civilný sporový poriadok (ďalej len „C.s.p.“). 3. Žalobca písomným podaním zo dňa 07.07.2020 zobral podané odvolanie v celom rozsahu späť bez uvedenia dôvodu a žiadal odvolacie konanie zastaviť. 4. Podľa § 369 ods. 1 C.s.p. dokiaľ o odvolaní nebolo rozhodnuté, možno ho vziať späť. Ak odvolateľ vzal odvolanie späť, nemôže ho podať znova. 5. Podľa § 369 ods. 3 C.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. 6. Späťvzatie odvolania je dispozičný procesný úkon strany, ktorá podala odvolanie. Na účinné späťvzatie odvolania sa nevyžaduje súhlas druhej strany, ani súhlas súdu a možno ho urobiť dovtedy, kým nebolo o odvolaní rozhodnuté. 7. Vzhľadom na dispozičný procesný úkon žalobcu, ktorým vzal svoje odvolanie proti napadnutému rozsudku súdu prvej inštancie v spojení s opravným uznesením v celom rozsahu späť, v čase, keď o ňom ešte nebolo rozhodnuté, odvolací súd odvolacie konanie v súlade s ustanovením § 369 ods. 3 C.s.p. zastavil. 8. O náhrade trov odvolacieho konania rozhodol odvolací súd podľa § 256 ods. 1 v spojení s § 396 ods. 1 C.s.p. vychádzajúc z toho, že žalobca zobral odvolanie späť bez udania dôvodu, a teda z procesného hľadiska zavinil zastavenie odvolacieho konania, v ktorom prípade patrí nárok na náhradu trov odvolacieho konania žalovanej. Keďže z obsahu spisu vyplýva, že žalovanej žiadne trovy v odvolacom konaní nevznikli, odvolací súd žalovanej nepriznal proti žalobcovi nárok na ich náhradu. 9. Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.), v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

